Dromaius novaehollandiae

[thumb|[Animalium soni|Vocatio *Dromaii novaehollandiae* feminae in ZOOM Erlebniswelt Gelsenkirchen in Germania.]]

***Dromaius novaehollandiae*** altitudine est secunda a maxima avis exstans, post *Struthionem camelum,* suam cognatam inter Palaeognathas. Endemicus est in Australia, ubi maxima avis indigena sola generis *Dromaii* species exstans est. Sua distributio geographica plurimum Australiae continentalis comprehendit, sed subspecies  Tasmaniana et subspecies Kangaroo Insulae et King Insulae exstinctae factae sunt post Europaeam Australiae deductionem anno 1788. Avis satis communis est, ut species vigens ab International Union for Conservation of Nature appelletur.

*Dromaiis novaehollandiae,* avibus sine volatu, sunt pennae permolles et fuscae, collis cruribus longis, et altitudinem 1.9 metrorum attingere possunt. Magna spatia transire possunt, et si opus est, usque ad 50 chiliometra per horam currere possunt. Variis plantis insectisque pascuntur, sed nonnullas hebdomades sine victu sueprtvivere possunt. Aquam raro bibunt, sed ex occasione copiosas summas consumunt.

Nascuntur Maii Iuniique mensibus, et feminae saepe inter se pro maribus pugnant. Feminae coire nonnullosque greges ovorum bis vel ter quoque anno possunt. Mares autem ova incubant, cum haud comedant et bibant. Pulli se post octo hebdomades ex ovis excludunt, et a patribus aluntur. Magnitudinem plenam post sex menses attingunt, sed cum maioribus manere possunt usque ad proximum annum nascendi.

*Dromaius novaehollandiae* est icon culturae Auatralianae, quae in armis heraldicis variisque nummis Australiae apparet. Avis praeterea est magna mythologiae indigenarum Australianorum proprietas, fabulis, carminibus, saltationibusque picta.

### Systematica
[thumb|upright=0.8|[Sceletus *Dromaii novaehollandiae.*]]
[thumb|upright|Comparatio magnitudinis [homo|hominis, *Dromaii novaehollandiae* continentalis, et exstinctae King Insulae subspecies (dextra).]]
[thumb|upright=0.7|*Dromaius novaehollandiae* in [Pittacium cursuale|pittacio cursuali Australiae anno 1942 primum vendito.]]

*Dromaius novaehollandiae* diu cum Casuariidis digerebatur, parte ordinis Struthioniformium. Nova autem classificatio anno 2014 a Mitchell et al. proposita est, in enodatione DNA mitochondrialis condita. Quae classificatio Casuariidis suum ordinem Casuariformes dat, et solum *Casuariios* in familiae Casuariidarum digerit, *Dromaios novaehollandiae* in suam familiam, Dromaiidas, digerens. Cladogramma infra exhibitum ex eorum opere venit.

## Notae
## Bibliographia
*Davies, S. J. J. F. 2003. "Emus." In ''Grzimek's Animal Life Encyclopedia: 8 Birds I: Tinamous and Ratites to Hoatzins,* ed. secunda, ed Michael Hutchins, 83–87. Farmington Hills Michiganiae: Gale Group. ISBN 978-0-7876-5784-0.
*Eastman, Maxine.1969. *The Life of the Emu.* Londinii et Sydneii: Angus and Robertson. ISBN 978-0-207-95120-6.
*Latham, John. 1790. *Index Ornithologicus, Sive Systema Ornithologiae: Complectens Avium Divisionem in Classes, Ordines, Genera, Species, Ipsarumque Varietates.* Vol. 2, 665. Londinii: Leigh & Sotheby. Editio interretialis.
*Patterson, C, et Patricia Vickers Rich. 1987. "The fossil history of the emus, *Dromaius* (Aves: Dromaiinae)." *Records of the South Australian Museum'' 21: 85–117. Editio interretialis.

## Nexus externi
Categoria:Aves Australiae
Categoria:Dromaius
Categoria:Species animalium
Categoria:Taxa Latham
Categoria:Taxa 1790